0170.xml
ایبولا وائرس کے خلاف ویکسین کا انسانوں پر پہلا تجربہ کامیاب ہو گیا
واشنگٹن۔27نومبر (اے پی پی)ایبولا وائرس کے انسداد کے لیے تیار کی گئی ویکسین کا پہلا تجربہ کامیاب ہو گیا ہے، جس کے بعد محققین نے یہ اْمید ظاہر کی ہے کہ وہ اِس مہلک وباء کا علاج دریافت کرنے کے مزید ایک قدم قریب پہنچ گئے ہیں۔ امریکی ’نیشنل انسٹیٹیوٹس آف ہیلتھ‘ یا (این آئی ایچ) کے مطابق ایبولا وائرس کے خاتمے کے لیے تیار کردہ ویکسین کی آزمائش کے پہلے مرحلے میں 20 بالغ اور صحت مند افراد کو مختلف مقداروں میں دیا گیا۔ اس طبّی ٹیسٹ کا حصہ بننے والے تمام کے تمام افراد میں ایبولا وائرس کے خلاف کارآمد ثابت ہونے والی ’اینٹی باڈیز‘ بنیں۔ نیشنل انسٹیٹیوٹس آف ہیلتھ کے اس طبّی ٹیسٹ کے نتائج ’نیو انگلینڈ جرنل آف میڈیسن‘ میں شائع ہوئے۔ حکام کے مطابق اگلے مرحلے کے ٹیسٹ متاثرہ ملکوں میں آئندہ برس کیے جائیں گے۔
APP
27.11.14
0170p.xml
امریکہ میں جان لیواوائرس ایبولا کی ویکسین کا کامیاب تجربہ ویکسین سے انسانی جسم میں وائرس کے خلاف نئے امیون سیلز پیدا ہوئے:این آئی ایچ
واشنگٹن(دنیا نیوز)امریکہ میں جان لیواوائرس ایبولا کی ویکسین کا کامیاب تجربہ کر لیا گیا۔نئ ویکسین آئندہ ہفتے مغربی افریقی ممالک میں ایبولا کے مریضوں کودی جائے گی۔امریکہ کے نیشنل انسٹیٹیوٹ آف ہیلتھ کے ماہرین نے بتایا کہ یہ ویکسین انسان کے مدافعتی نظام کو مضبوط بنانے کیلئے تیارکی گئ ہے۔ویکسین کو 20 افراد پر آزمایا گیا تو پتا چلا کہ اس نے مدافعتی نظام کو قوت بخشی جبکہ انسانی جسم میں ایبولا کے خلاف نئے امیون سیلز پیدا کئے جنہیں ٹی سیلز کا نام دیا گیا ہے۔نئ ویکسین جلد ہی مغربی افریقی ممالک میں ایبولا کے مریضوں پر آزمائی جائے گی جس کے بعد اسکے فارمولے میں مزید تبدیلیوں کیلئے غور کیا جائیگا۔
daily_dunya
28.11.14